**PROIECT**

**(**nu produce efecte juridice**)\***

**R O M Â N I A INIȚIATOR,**

**JUDEŢUL MUREŞ PRIMAR**

**CONSILIUL LOCAL**

**AL MUNICIPIULUI TÂRGU MUREŞ Soós Zoltán**

## H O T Ă R Â R E A nr. \_\_\_\_\_\_\_

**din \_\_\_\_\_\_\_\_\_\_\_\_\_\_\_\_\_\_ 2022**

**privind prelungirea aplicării, până la data de 30 iunie 2022, a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative**

*Consiliul local al municipiului Târgu Mureş, întrunit în şedinţă ordinară de lucru,*

**Având în vedere:**

1. Referatul de aprobare nr. 12.427 din 16.02.2022 iniţiat de domnul primar prin Direcţia Fiscală Locală Târgu Mureș **a proiectului de hotărâre privind prelungirea aplicării, până la data de 30 iunie 2022, a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative,**
2. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile :**

* art. XVII din *ORDONANŢĂ DE URGENŢĂ nr. 69 din 14 mai 2020 pentru modificarea şi completarea Legii nr. 227/2015 privind Codul fiscal, precum şi pentru instituirea unor măsuri fiscale*, coroborat cu prevederile art.VIII – XXII din Capitolul II adin aceeași ordonanță, în forma modificată și completată prin art. XX, art. XXIV lin. (2), alin. (3) și alin. (4) ale *Ordonanței de urgență nr. 226/2020 privind unele măsuri fiscal bugetare și pentru modificarea și completarea unor acte normative și prorogarea unor termene*, și prin art. LII din OUG nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative,
* Legea nr. 207/2015 privind codul de procedura fiscala, cu modificările și completările ulterioare,
* Legii nr. 52/2003 privind transparenţa decizională în administraţia publică, republicată,
* art. 87 alin. (3), art. 129 alin.(1), alin. (4) lit. ”c”, alin. (14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ,

**H o t ă r ă ş t e** :

**Art. 1.** Se aprobă prelungirea aplicării până la data de 30 iunie 2022 a Procedurii de anulare a accesoriilor aferente obligațiilor bugetare principale restante la data de 31.03.2020 inclusiv, aprobate prin Hotărârea Consiliului Local Municipal Târgu Mureș nr. 200/26.11.2020, în conformitate cu Ordonanța de Urgență a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, în condițiile reglementate de OUG 69/2020, cu modificările și completările ulterioare.

**Art. 2.** Cu aducerea la îndeplinire a prevederilor prezentei Hotărâri se încredinţează Executivul Municipiului Târgu Mureş, prin direcțiile de specialitate care gestionează obligații bugetare.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate,**

**Secretarul general al Municipiului Târgu Mureş,**

**Bâta Anca Voichița**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ